Η παράσταση «Η κίτρινη ταπετσαρία» συμμετέχει στο Φεστιβάλ « ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» 

Πέμπτη 16 Ιουλίου
ΣΚΗΝΗ ΩΜΕΓΑ
«Η κίτρινη ταπετσαρία»
της Σάρλοτ Πέρκινς Γκίλμαν
Ένα έργο - φόρος τιμής για το φεμινιστικό κίνημα
Ώρα 20.30
Μια γυναίκα σε «θεραπεία». Κλεισμένη σε ένα εξοχικό δωμάτιο «ξεκουράζεται για το καλό της», ανάμεσα σε χάπια, οδηγίες και στοργικές απαγορεύσεις. Στον τοίχο του δωματίου, μια κίτρινη ταπετσαρία με παράλογα σχέδια. Ένα κίτρινο μοτίβο που ανασαίνει. Μια γυναίκα παγιδευμένη. Το δωμάτιο μεταμορφώνεται σε πεδίο εσωτερικού πολέμου. Η ψυχική διαδρομή της ηρωίδας ταλαντεύεται ανάμεσα στην πραγματικότητα και την παραίσθηση, το χιούμορ και τον τρόμο, τη λογική και την κατάρρευση — ή μήπως τελικά στην απελευθέρωση;
Η «Κίτρινη Ταπετσαρία» είναι ένας θεατρικός μονόλογος-καταβύθιση στην γυναικεία υπόσταση. Μια καταγραφή της γυναικείας θέσης και της καταπίεσης που της ασκείται μέσα στις πατριαρχικές κοινωνίες.

https://www.dithepi.gr/el/events/4907/
 

Συντελεστές :
Μετάφραση: Κική Στάθη
Απόδοση-Θεατρική Διασκευή: Μαρία Μαλταμπέ
Σκηνοθεσία: Francesca Minutoli
Ερμηνεία: Μαρία Μαλταμπέ
Μουσική: Γιώργος Βαρσαμάκης
Σκηνικά -κοστούμι: Βαγγέλης Αγναντόπουλος
Σχεδιασμός αφίσας &δημιουργία teaser: Χάρης Γεωργιάδης
Φωτογραφίες παράστασης: Stelios Angelidis -Δήμητρα Στατήρη-Ιωάννης Νικολάου
Ηχογράφηση: Play recording studio
Εταιρεία Παραγωγής: Διάθεση Τέχνης
Διάρκεια : 65’
Το κείμενο της παράστασης κυκλοφορεί από τις εκδόσεις24γράμματα https://24grammata.com/product/78119/
*Η είσοδος είναι ελεύθερη. Θα τηρηθεί σειρά προτεραιότητας. 
